De ulikeverdige traktater

De såkalt ulikeverdige traktater (tradisjonell kinesisk: 不平等條約, forenklet kinesisk: 不平等条约, pinyin: Bùpíngděngtiáoyuē) ble inngått mellom midten av 1800-tallet og den første verdenskrig mellom de vestlige «fremmedmaktene» (Storbritannia, Frankrike, USA, Russland og andre) og Japan på den ene side, og Kina, Japan og Korea på den andre.

Uttrykket er benyttet av nasjonene som betrakter dem som påtvunget. Avtalene innskrenket på en rekke måter både kinesisk, koreansk og japansk territoriell integritet, forvaltning, politikk og rettspleie. 

Et særlig iøynefallende trekk ved de fleste traktatene er de traktatsbyer og privilegerte soner som fremmedmaktene derved skaffet seg utstrakt kontroll over. Det dreide seg om havnebyer, hvorav enkelte var elvehavner. Traktatene med Russland innebar imidlertid enorme territorielle endringer ved at den kontraktsfestede grense ble flyttet langt sørover. Disse grenseeendringene er dessuten blitt stående, mens de øvrige ulikeverdige traktater etterhvert er blitt opphevet eller blir irrelevante av andre grunner.

Traktatene tvang også Kina og Korea til å åpne seg for handel og for utlendingers eiendomserverv, og åpnet for fremmedmaktenes rettigheter til å sende misjonærer inn i landets indre deler og deres eksempsjon fra kinesisk lov på alle vesentlige punkter.  

Bruken av begrepet
På offisielt nivå ble uttrykket ulikeverdige traktater (Bùpíngděngtiáoyuē) første gang brukt av regjeringen i Beijing i 1926 da den kinesisk-belgiske traktat av 1865 ble opphevet. Først 17 år senere kunne Kina erklære at de ulikeverdige traktaters era var omme, da de undertegnet opphevelsesavtaler med USA og Storbritannia om blant annet eksterritorialitetsrettigheter. 

For Koreas del ble de ulikeverdige traktater i praksis verdiløse da Japan innledet sin okkupasjon av landet i 1910.

Traktater påtvunget Kina
De viktigste av disse «ulikeverdige traktatene» var: 

Nanjingtraktaten (南京條約) (29. august 1842, Kina – Storbritannia)
Humentraktaten (虎门條約) (8. oktober 1843, Kina – Storbritannia)
Wanghiatraktaten (望厦條約) (3. juli 1844, Kina – USA)
Huangputraktaten (黄埔條約) (24. oktober 1844, Kina – Frankrike)
Kantontraktaten (20. mars 1847, Kina – Sverige-Norge)
Aiguntraktaten (璦琿條約) (28. mai 1858, Kina – Russland)
Tianjintraktaten (天津條約) (juni 1858, Kina – Frankrike, Storbritannia, USA, Russland)
Pekingkonvensjonen (北京條約) (1860, Kina – Russland, Frankrike, Storbritannia)
Tianjintraktaten av 1861 (2. september 1861, Kina – Preussen, Zollverein)
Chefookonvensjonen (21. august 1876, Kina – Storbritannia)
Den kinesisk-portugisiske Beijing-traktaten (中葡北京條約) (1887)
Shimonosekitraktaten (馬關條約) (17. april 1895, Kina – Japan)
Li-Lobanov-avtalen (中俄密约) (3. juni 1896, 1896, Kina – Russland) 
Annen Beijingkonvensjon (1898, Kina – Tyskland, Russland, Storbritannia, Japan)
Bokserprotokollen (辛丑条约) (7. september 1901, Kina – Åttenasjonsalliansen (Storbritannia, USA, Japan, Russland, Frankrike, Tyskland, Italia, Østerrike-Ungarn, Spania, Nederland))
De 21 krav (二十一條)(25. mai 1915, Kina – Japan)

Traktater påtvunget Korea
 Ganghwatraktaten (1876, Japan og Korea)
 Eulsatraktaten (1905, Japan og Korea)
 Taft-Katsuraavtalen (1905, USA og Japan)
 Den japansk-koreanske annekteringstraktaten av 1907 (1907, Japan og Korea)
 Den japansk-koreanske annekteringstraktaten (1910, Japan og Korea)

Traktater påtvunget Japan
 Kanagawa-avtalen (1854, USA) 
 Vennskapstraktaten mellom Storbritannia og Japan (1854, USA) 
 Anseiavtalene (1858, USA, Storbritannia, Russland, Nederland og Frankrike)
 Harristraktaten (1858, USA) 
 Vennskaps- og handlestraktaten mellom Strobritannia og Japan (1858, Storbritannia)

 Litteratur 
 Harald Kleinschmidt: Das europäische Völkerrecht und die ungleichen Verträge um die Mitte des 19. Jahrhunderts. Iudicium-Verlag, München 2007, ISBN 978-3-89129-183-2
 Auslin, Michael R. (2004).   Negotiating with Imperialism: The Unequal Treaties and the Culture of Japanese Diplomacy. Cambridge: Harvard University Press. 10-ISBN 0674015215; 13-ISBN 9780674015210;  OCLC 56493769
 Halleck, Henry Wager. (1861).  International law: or, Rules regulating the intercourse of states in peace and war 	New York: D. Van Nostrand. OCLC 852699
 OCLC 300287988
 Korean Mission to the Conference on the Limitation of Armament, Washington, D.C., 1921–1922. (1922). Korea's Appeal to the Conference on Limitation of Armament. Washington: U.S. Government Printing Office. OCLC 12923609
 Wang, Dong.  (2005). China's Unequal Treaties: Narrating National History. Lanham, Maryland: Lexington Books. 10-ISBN 0739112082/13-ISBN 9780739112083;  OCLC 60311787

Kategori:Qing-dynastiets historie
Kategori:Koreas historie
Kategori:Japans historie